ได้กลิ่นควันหรือกลิ่นสารเคมีที่ข้างบ้านเผาขายของเก่า พวกสายไฟเก่า ยางรถยน ที่เผาแล้วรู้สึกหายใจไม่สะดวก แน่นๆปอดคะคุณ หายใจไม่อิ่ม พยายามหายใจให้หายใจแรงขึ้นเหมือนใจจะเต้นเร็วขึ้นด้วย มีวิธีแก้ไขมั้ยคะ แต่ถ้าไม่ไมีกลิ่น อากาศปกติคือไม่มีอาการค่าปกติเลยคะหายใจโล่ง
สวัสดีค่ะ อาการหายใจไม่สะดวก แน่นอก หลังสัมผัสกับสภาพอากาศที่มีฝุ่นควันหรือสารเคมีนั้นเกิดขึ้นได้ในคนปกติค่ะ เกิดจากการที่ทางเดินหายใจระคายเคืองจากฝุ่นควันเหล่านั้น อาจทำให้มีการตีบลงชั่วคราวได้ สาเหตุอื่นๆเช่นมีโรคหอบหืด ถุงลมโป่งพอง ปอดหรือหลอดลมมีการติดเชื้อซึ่งมักมีไข้ ไอร่วมด้วย หรือเป็นกรดไหลย้อน ที่ก็น่าจะสัมพันธ์กับมื้ออาหารมากกว่าสภาพแวดล้อมค่ะเบื้องต้น ควรหลีกเลี่ยงสถานที่ที่มีฝุ่นควันมาก อยู่ในที่อากาศถ่ายเทได้ดี ถ้าเหนื่อยด้วย ควรงดการออกแรงหนักไปก่อนและหากยังมีอาการมากขึ้นเรื่อยๆ หลีกเลี่ยงฝุ่นควันไม่ดีขึ้น หรือเริ่มแน่นอก ใจสั่น หอบเหนื่อยร่วมด้วย ควรไปพบแพทย์เพื่อตรวจเพิ่มเติม